text: Eriks røde Corvette kom rundt i svingene
  08 august 2015 kl. 13.44
  Den årlige racerweekend for veteranbiler godt i gang i Vejle.
  Erik Lolk de Liffiac fra Billund var i dag i Vejle for at deltage i Munkebjerg Sprint i sin Corvette fra 1971.
  - Det er en 7,4 liters motor, og meget mindre kan ikke gøre det, når man skal køre sportsvogn, fortæller han til TV SYD.
  Lørdag blev fjerde afdeling af Foreningen Historisk Motorsport (HMS) åbne mesterskab afviklet på vejene i Vindings industrikavrter.
  Her skulle hver deltager køre tre heat a tre omgange på en 1,2 km lang sprintbane, der var anlagt på vejene Ferrarivej, Bugattivej, Lanciavej og Porschevej i Vejle.
  Se dagens resultater her.
  VIDEO: Hør Erik Lolk de Liffiac fortælle om sin røde Corvette. (Varighed: 2:10 min.)
  